
Mukadimah 


Jihad merupakan satu konsep teras dalam Islam yang amat penting, namun sering disalahfahami 
baik oleh dunia barat mahupun dalam kalangan umat Islam sendiri. Dewasa ini jihad sering dikaitkan 
dengan keganasan dan terorisme, lebih-lebih lagi sejak kejadian-kejadian malang seperti 
pengeboman, pembunuhan, ugutan dan serangan yang dikatakan berpunca daripada gerakan jihad. 

Malangnya jihad dianggap sinonim dengan terorisme dan menjadi satu istilah yang amat 
menggerunkan bagi sesiapa yang tidak memahami konsep jihad yang sebenar. Pandangan umum 
tentang jihad menjadi sempit dan kalimah jihad diringkaskan maksudnya kepada perang suci atau 
"holy war" walhal hakikatnya konsep jihad sangat luas dan peperangan atau yang disebut dalam 
bahasa Arab sebagai qital hanya merupakan sebahagian sahaja daripada kesuluruhan takrif jihad. 

Tulisan ini bertujuan untuk menyelusuri pengertian dan konsep jihad dalam tradisi Islam serta 
mengupas beberapa isu dan persoalan yang timbul berkaitan jihad dewasa ini. Kewajipan jihad tidak 
seharusnya dilihat sebagai suatu perkara yang negatif, dan seorang muslim yang memahami 
pengertian jihad yang sebenarnya nescaya akan dapat melihat hikmah-hikmah disyariatkan jihad 
dalam Islam. Dalam laporan ini, kita akan membincangkan hakikat sebenar konsep jihad, dan akan 
dibuktikan bahawa jihad jelasnya bukan terorisme sebaliknya merupakan ibadah yang dituntut oleh 
Islam dan diwajibkan keatas semua umatnya. 


Konsep Jihad dalam Islam 


Pengertian Jihad 

Jihad dari segi bahasa 

Jihad merupakan perkataan Arab yang berasal daripada perkataan yang terdiri daripada tiga huruf 
iaitu jim, ha, dan dai - 6 - £ ) 1 iaitu al-jahd yang bermakna kesukaran, dan al-juhd yang 

bermakna kekuatan dan usaha. 

Justeru, perkataan al-jihad dari segi bahasa boleh didefinisikan sebagai mengerahkan dan 

mencurahkan segala kekuatan, tenaga dan kemampuan serta berusaha bersungguh-sungguh untuk 
mencapai satu-satu tujuan yang diingini atau mempertahankan sesuatu yang tidak diingini dengan 
berbagai cara, baik menggunakan peralatan, harta, kata-kata, akal dan ilmu pengetahuan, ataupun 
perbuatan. 


Jihad dari segi istilah 

Menerusi definisi yang diberikan di atas, dapat disimpulkan bahawa jihad merupakan satu istilah 
yang merangkumi pelbagai aspek. Menurut Ibn Rushd dalam kitabnya Mugaddimat, jihad boleh 
dimanifestasikan melalui empat cara iaitu: 

• Jihad dengan hati - Jihad bil qalb/nafs 

• Jihad dengan lidah/kata-kata - Jihad bil lisan 

• Jihad dengan tangan -Jihad bil yad (Aslb 

• Jihad dengan pedang/peperangan - Jihad bis saif (< - ) 

/gital f i sabilillahf ^ 


Aspek-aspek Jihad 

Jihad dengan hati ( ) 1 2 

Jihad an-nafs bererti memelihara diri daripada dorongan hawa nafsu dan menghalang diri daripada 
melakukan maksiat. 

Menurut Ibnu al-Qayyim Al-Jauziyyah, jihad an-nafs ada empat peringkat: 

1. Menundukkan hawa nafsu dan berusaha untuk mempelajari serta mendalami Islam. 

2. Berusaha untuk beramal dengan ilmu yang dipelajari. 

3. Berusaha menyebarkan ajaran Islam. 

4. Bersabar menghadapi tentangan semasa menyebarkan dakwah 

Selanjutnya, Ibn al-Qayyim juga menggariskan jihad asy-syaitan iaitu jihad menentang godaan dan 
hasutan Syaitan. 


1 Antara perkataan lain yang berasaskan kepada kata dasar yang sama ialah ijtihad (->4^!) dan mujahadah ). Walau 

bagaimanapun, masing-masing biasanya digunakan dalam konteks yang berbeza. Perkataan mujahadah biasa digunakan 
dalam konteks melawan, misalnya melawan nafsu, melawan syaitan dan melawan orang kafir. Perkataan ijtihad pula lebih 
biasa digunakan dalam konteks akademik dan keilmuan, la bererti melakukan penyelidikan ilmiah secara mendalam. 

2 Hadis riwayat al Baihaqi di dalam 'Az Zuhd" dari hadis Jabir: 

Nabi bersabda: Kami telah kembali dari jihad yang kecil menuju jihad yang besar. jisyl Jl jilaS/I 5 * liiij -_Jl 
Ditanya: Apakah jihad yang besar? Uj :ljill 

Baginda menjawab: Jihad menentang hawa nafsu. :< jtl 


Jihad secara lisan 'M*) 


Jihad bil lisan bererti berjihad dengan kata-kata dan pada asasnya membawa maksud 
menyampaikan Islam dengan hujah kepada orang-orang kafir, munafiq dan fasiq. 

Firman Allah SWT dalam Surah Al-Furqan: Ayat 52 

^ ^ ^ ^ 0^ J) ^ ^ 

(oy) ^laJ 

Maksudnya: Oleh itu, janganlah menurut kehendak orang-orang kafir, dan berjuanglah (dengan 
hujah-hujah Al-Quran) menghadapi mereka dengan perjuangan (jihad) yang besar 
dan bersungguh-sungguh. 

Selain itu, menyeru ke arah kebaikan dan mencegah keburukan atau amar bil ma'ruf wa nahi anil 
munkar juga merupakan jihad secara lisan. 

Usaha menegur pemerintah yang zalim juga dikira sebagai jihad secara lisan. Sabda Rasulullah 
Sallallahu 'Alaihi Wasallam riwayat Abu Daud yang bermaksud: 

Sebaik-baik jihad adalah kata-kata yang adil (benar) di hadapan pemerintah yang zalim 
(menyeleweng dari kebenaran). 


Jihad dengan tangan 

Jihad bil yad bererti berjihad melalui tindakan dan amalan. Maksudnya memilih jalan yang lurus dan 
melakukan perintah Allah serta menjauhi larangannya, la juga bermaksud bertindak menentang 
golongan fasiq dan munafik. 



